ШозлагIа бахьана – цхьа провокаци хила мегаш ду иза. Иштта цхьа харц хаам а бой, иза нахе баржа а бойтий, адам карзах а доккхий, цул тIаьхьа хьовсал, иштта хIара харц хIумнаш дуьйцу кхара олий, и хIума гучудаккхархьама. Фейкийн тIом олу-кх цунах. ХIинца массеран а карахь телефонаш ю, и хIумнаш даржон атта ду. Хьалха массеран а ма бацара газете я телевизионе кхача аьттонаш. Тахана массо а журналист а хилла дIахIоьттина, цундела и харцонаш яьржа.